Nem ezt akartam
Ó, nem ez voltam én, higyjétek el,
szent isten, én nem ezt akartam!
Kiáltom, ha kiég is ajkam,
hogy hazugság az, amit énekel.

A véletlennek átka rajtam.
Én nem születtem rímet mondani,
mely vágyon s bánaton borong, ami
megférni nem szelíd egy jajban.

Szegény a szó s tán bennem a hiba,
talán a vers se lenne rabiga,
ha tiszta szemmel mindent látni szűnnék

s nem vonzana az ismeretlen űr,
a rám borúló ismeretlenűl,
mint messzi nász az ifju lányt, ki szűz még.
 
Szonettek